Pārtikas drošības, dzīvnieku veselības un vides zinātniskā institūta “BIOR”

atklāta konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana’’

(ID. Nr. BIOR 2026/23/AK) nolikuma 

4. pielikums
IEPIRKUMA LĪGUMS (PROJEKTS)
Nr. _______________
Rīgā,                                                                                                                                 Līguma datums skatāms
dokumenta laika zīmogā
___________________________ (turpmāk – Izpildītājs), ko saskaņā ar sabiedrības statūtiem pārstāv __________________, no vienas puses, un 

Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs vai Institūts), ko saskaņā ar Institūta nolikumu pārstāv direktore Olga Valciņa, no otras puses,

Izpildītājs un Pasūtītājs (turpmāk – Puses vai Līdzēji), pamatojoties uz atklātā konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana” (ID. Nr. BIOR 2026/23/AK), (turpmāk – Iepirkums) rezultātiem, noslēdz līgumu ar šādiem noteikumiem (turpmāk – Līgums):

1. Līguma priekšmets
Pasūtītājs uzdod, bet Izpildītājs Līgumā noteiktajā kārtībā ar saviem resursiem un tehniskiem līdzekļiem apņemas veikt laboratorijas izmeklējumu uzskaites un kontroles informācijas sistēmas “JUNDA” (turpmāk – Informācijas sistēma) jaunās funkcionalitātes izstrādi (turpmāk – Funkcionalitātes izstrāde) un Informācijas sistēmas uzturēšanu (turpmāk – Uzturēšana) (turpmāk abi kopā – Pakalpojums), ievērojot Tehnisko specifikāciju (Līguma 1. pielikums) un Izpildītāja iesniegto Finanšu piedāvājumu (Līguma 2. pielikums) Iepirkumā, bet Pasūtītājs samaksā Izpildītājam Līguma noteikumiem atbilstoši saņemtu Pakalpojumu. 
2. MAKSA PAR PAKALPOJUMU UN maksājumu KārTĪBA

2.1. Kopējā maksa par Pakalpojumu ir _____________ EUR (______ euro, __ centi) bez pievienotās vērtības nodokļa (turpmāk – PVN). Papildus Pasūtītājs maksā PVN normatīvajos aktos noteiktajā apmērā.
2.2. Maksa par Funkcionalitātes izstrādi ir _________________EUR (______ euro, __ centi) bez PVN.
2.3. Maksa par izmaiņu pieprasījumu realizāciju Informācijas sistēmas Uzturēšanai ir ___________ EUR (______ euro, __ centi) bez PVN. 
2.4. Maksu par Funkcionalitātes izstrādi Pasūtītājs samaksā Izpildītājam 20 (divdesmit) darba dienu laikā pēc Līguma 3.3. punktā noteiktā nodošanas – pieņemšanas akta parakstīšanas un Izpildītāja rēķina saņemšanas dienas.
2.5. Maksu par Uzturēšanu Pasūtītājs apņemas maksāt Izpildītajam pa ceturkšņiem. Par katru Uzturēšanas 3 (trīs) mēnešu periodu (ceturksni) Pasūtītājs samaksā Izpildītājam par faktiski izpildītajiem Uzturēšanas darbiem 20 (divdesmit) darba dienu laikā pēc Uzturēšanas darbu nodošanas – pieņemšanas akta parakstīšanas un Izpildītāja rēķina saņemšanas dienas.
2.6. Maksā par Pakalpojumu ir ietvertas visas Izpildītāja ar Pakalpojuma sniegšanu saistītās izmaksas.
3. pakalpojuma sniegšanas KārTĪBA
3.1. Izpildītājs apņemas sniegt Pakalpojumu saskaņā ar Līgumu un tā pielikumiem. 
3.2. Izpildītajam Informācijas sistēmas Funkcionalitātes izstrāde un jaunās funkcionalitātes ieviešana jāveic 12 (divpadsmit) mēnešu laikā no Līguma noslēgšanas dienas. 
3.3. Funkcionalitātes izstrādes nodošanas-pieņemšanas aktu Līdzēji paraksta pēc tam, kad Izpildītājs 12 (divpadsmit) mēnešu laikā no Līguma noslēgšanas dienas atbilstoši Tehniskās specifikācijas prasībām (Līguma 1.pielikums) ir izstrādājis, ieviesis un Pasūtītājam nodevis Informācijas sistēmas Funkcionalitāti - datu apmaiņas saskarnes “Noslēgtajos līgumos balstīti cenrāži” realizāciju un datu apmaiņas saskarnes “Valsts uzraudzības pakalpojumu apmaksa” realizāciju. 
3.4. Pasūtītājs pieņem Izpildītāja izstrādāto Informācijas sistēmas Funkcionalitāti, ja Informācijas sistēmas pārbaudes laikā produkcijas vidē netiek konstatētas Tehniskās specifikācijas 1. pielikumā “Sadarbības kārtība’’ (turpmāk – Sadarbības kārtība) 2.3. punktā norādītās 1., 2. vai 3. kategorijas problēmas. Ja Informācijas sistēmas pārbaudes (akcepttestēšanas) laikā ir konstatētas tikai 4. un 5. kategorijas problēmas, Pasūtītājs var pieņemt Informācijas sistēmas Funkcionalitāti, konstatētās kļūdas norādot nodošanas-pieņemšanas aktā.
3.5. Informācijas sistēmas Uzturēšanas pakalpojumu pieteikšana un apstrāde veicama saskaņā ar Tehniskās specifikācijas prasībām un Sadarbības kārtībā noteikto izmaiņu pieprasījumu realizācijas kārtību.
3.6. Nodošanas – pieņemšanas aktus par faktiski veikto Uzturēšanu, kurā ietilpst arī Tehniskās specifikācijas 7.8. punkta prasībā ORG-32 noteiktie uzturēšanas darbi, kas veikta atbilstoši Tehniskajā specifikācijā izvirzītajām prasībām, Līdzēji paraksta pēc katra Informācijas sistēmas Uzturēšanas 3 (trīs) mēnešu perioda (ceturkšņa).  
3.7. Visus Pakalpojuma nodošanas-pieņemšanas aktus šī Līguma ietvaros sagatavo un iesniedz Pasūtītājam saskaņošanai Izpildītājs. Izpildītājs nodošanas – pieņemšanas aktus par Pakalpojumu un rēķinus sagatavo elektroniski un nosūta uz Līgumā norādītās Pasūtītāja kontaktpersonas e-pastu.
3.8. Nodošanas-pieņemšanas aktos un rēķinos Izpildītājs norāda Pasūtītāja Līguma numuru. Ja Pasūtītāja Līguma numurs nav norādīts, Pasūtītājs ir tiesīgs neveikt rēķinu apmaksu. Šajā gadījumā Izpildītājs nav tiesīgs piemērot Līguma 7.5. punktā noteikto līgumsodu.
3.9. Pasūtītāja kontaktpersonas Līguma darbības laikā ir:
3.9.1.  ____________, tel. ______________, e-pasts: _____________;
3.9.2. ____________, tel. ______________, e-pasts: _____________. Pasūtītāja kontaktpersonas ir tiesīgas pieteikt Uzturēšanas pakalpojumu un parakstīt pieņemšanas – nodošanas aktus par Funkcionalitātes izstrādi un Uzturēšanas pakalpojuma saņemšanu.
3.10. Izpildītāja kontaktpersona Līguma darbības laikā ir: ____________, tel. ______________, e-pasts: _____________.
4. GARANTIJAS NOTEIKUMI
4.1. Informācijas sistēmas izstrādātajai Funkcionalitātei Izpildītājs nodrošina 12 (divpadsmit) mēnešu garantiju, skaitot no Līguma 3.3. punktā paredzētā nodošanas-pieņemšanas akta abpusējas parakstīšanas dienas.
4.2. Izpildītājs garantijas termiņā nodrošina Tehniskās specifikācijas 7.7. punkta prasību ORG-29 – ORG-31 izpildi. 
5. LĪDZĒJU TIESĪBAS uN PIENĀKUMI 
5.1. Izpildītājam ir pienākums saskaņā ar Līgumā noteikto:

5.1.1. ievērot Pasūtītāja norādījumus un prasības Pakalpojuma sniegšanā;

5.1.2. sniegt Pakalpojumu ar piedāvājumā Iepirkumam norādīto personālu. Nepieciešamības gadījumā Izpildītājs, rakstveidā saskaņojot to ar Pasūtītāju, var aizstāt darbinieku ar citu darbinieku, kura kvalifikācija atbilst Iepirkuma noteikumos norādītajām prasībām;

5.1.3. sniedzot Pakalpojumu, ievērot Pasūtītāja iekšējos izstrādes drošības standartus, kvalitātes prasības, kvalitātes vadības sistēmas noteikumus, IT industrijas vispārpieņemtus standartus. Gadījumā, ja Pasūtītājs maina savus drošības noteikumus, tad Pasūtītājs savlaicīgi informē Izpildītāju par šādām izmaiņām, un Līdzēji rakstveidā vienojas kā šādas izmaiņas ietekmē Pakalpojuma sniegšanas noteikumus;

5.1.4. nodrošināt Pakalpojumu izpildē iesaistīto darbinieku sadarbību ar Pasūtītāja darbiniekiem;

5.1.5. 5 (piecu) dienu laikā rakstiski informēt Pasūtītāju, ja Izpildītājs maina savas drošības procedūras un kontroles, kas attiecas uz Pakalpojuma sniegšanu;

5.1.6. nekavējoties rakstiski informēt Pasūtītāju par apstākļiem, kas traucē Līguma saistību izpildi atbilstoši Līgumā noteikumiem;

5.1.7. uzņemties atbildību par Pakalpojuma izpildē iesaistītā personāla rīcību, kā arī nodrošināt, ka Pakalpojumu sniegšanā iesaistītais personāls tiek iepazīstināts ar Pasūtītāja iekšējās kārtības noteikumiem, ar kuriem iepriekš Pasūtītājs rakstveidā ir iepazīstinājis Izpildītāju.
5.2. Izpildītājam ir tiesības:

5.2.1. pieaicināt Pakalpojuma sniegšanai trešās personas, aizstāt Pakalpojuma sniegšanā iesaistītās personas, ievērojot Līguma 10.punktā noteikto kārtību. Par visu Pakalpojumu sniegšanā iesaistīto personu sniegtajiem pakalpojumiem pilnu atbildību uzņemas Izpildītājs.
5.2.2. saņemt samaksu Līguma noteikumiem atbilstoši sniegtu Pakalpojumu.
5.3. Pasūtītājam ir tiesības:

5.3.1. saņemt Pakalpojumu atbilstoši Līguma nosacījumiem;

5.3.2. pieprasīt informāciju par Pakalpojuma sniegšanas norisi;

5.3.3. papildināt Informācijas sistēmu ar citiem produktiem, kā arī lietot citus rīkus un materiālus, ja vien tas nekādā veidā negatīvi neierobežo/neietekmē Informācijas sistēmu;
5.3.4. pārbaudīt uz sava rēķina Izpildītāja saistību izpildi saskaņā ar Līgumu. Pasūtītājam ir tiesības izmantot savus vai trešo pušu auditorus, kuri nav Izpildītāja konkurenti, šāda audita veikšanai. Pusēm savlaicīgi jāvienojas par laiku un citām šāda audita detaļām. Pasūtītājs iesniedz sarakstu ar informāciju un materiāliem, kas viņam nepieciešami audita nodrošināšanai. Audits var notikt telpās, kur tiek sniegts Pakalpojums. Izpildītāja pārstāvim ir tiesības piedalīties jebkurā audita stadijā. Audits var tikt veikts tikai Izpildītāja darba laikā. Audits tiek nodrošināts tādā veidā, lai tas neapdraudētu Izpildītāja saistību izpildi pret trešajām pusēm. Visi Pasūtītāja pārstāvji, kuri piedalās auditā, paraksta konfidenciālas informācijas neizpaušanas apņemšanos attiecībā uz jebkuru informāciju, kura tiks viņiem izpausta audita laikā. Izpildītājam vienmēr ir jāļauj Pasūtītāju uzraugošiem vai kontrolējošiem oficiālo institūciju pārstāvjiem veikt Izpildītāja darbības pārbaudi, kur uz šādu pārbaudi ir attiecināmi iepriekš minētie noteikumi.
5.4. Pasūtītājam ir pienākums:

5.4.1. veikt visu nepieciešamo Informācijas sistēmas un datu rezerves kopēšanu apjomā, kas nepieciešams datu un programmatūras drošai saglabāšanai;

5.4.2. nodrošināt Izpildītāju ar Pasūtītāja rīcībā esošo dokumentāciju un informāciju Pakalpojuma sniegšanai.
6. AUTORTIESĪBAS
6.1. Līdzēji apņemas savstarpēji ievērot Līdzēju autortiesības, kā arī citas tiesības uz intelektuālo īpašumu un preču zīmēm saskaņā ar Autortiesību likumu un citiem Latvijas Republikas normatīvajiem aktiem.

6.2. Mantiskās tiesības uz Līguma izpildes gaitā izstrādātiem autortiesību objektiem pieder Pasūtītājam. Pasūtītājs ir tiesīgs nodot tās trešajām personām. Mantiskās tiesības nav aprobežotas laikā un attiecībā uz kādu konkrētu teritoriju.
6.3. Izpildītājam ir tiesības izmantot tehniskos risinājumus citos Izpildītāja projektos, nepārkāpjot Līguma 8. punktā minētos konfidencialitātes nosacījumus.
7. Līdzēju atbildība
7.1. Izpildītājs ir atbildīgs par tiešajiem zaudējumiem, kas Pasūtītājam radušies Līguma izpildes ietvaros tam sniegtā Pakalpojuma rezultātā. Šādos gadījumos Izpildītāja atbildības maksimālais apmērs tiek ierobežots ar 10% (desmit procentiem) no kopējās Pakalpojuma maksas (Līguma 2.1. punkts).
7.2. Izpildītājs nav atbildīgs par netiešajiem zaudējumiem, kas Pasūtītājam radušies Līguma izpildes ietvaros tam sniegtā Pakalpojuma rezultātā.
7.3. Neņemot vērā Līguma 7.1. un 7.2. punktā noteikto, Izpildītājs ir atbildīgs par Pasūtītājam nodarītajiem zaudējumiem, ja tie Pasūtītājam radušies Izpildītāja ļauna nolūka dēļ. Šādos gadījumos Izpildītāja atbildības maksimālais apmērs netiek ierobežots. Ja Pasūtītājam ir radušies zaudējumi Izpildītāja rupjas neuzmanības dēļ, Izpildītājs atlīdzina radītos zaudējumus, bet ne vairāk kā kopējās Pakalpojuma maksas apmērā (Līguma 2.1. punkts). Ja datu nozaudēšana vai bojāšana notiek Izpildītāja darbības vai bezdarbības rezultātā, tad Izpildītājs nodrošina datu atjaunošanu.
7.4. Par jebkura Līgumā norādītā Izpildītāja saistību izpildes termiņa nokavējumu, Pasūtītājam ir tiesības piemērot Izpildītājam līgumsodu 0,1% (nulle komats viena procenta) apmērā no Līguma 2.1. punktā norādītās kopējās maksas par Pakalpojumu par katru kavēto dienu, bet ne vairāk kā 10% (desmit procenti) no kopējās maksas par Pakalpojumu.
7.5. Par Līguma 2.2. punktā norādītā apmaksas termiņa nokavējumu, Izpildītājam ir tiesības piemērot Pasūtītājam līgumsodu 0,1% (nulle komats viena procenta) apmērā no neapmaksātās summas par Pakalpojumu par katru kavēto dienu, bet ne vairāk kā 10% (desmit procenti) no kopējās maksas par Pakalpojumu.

8. PERSONAS DATU AIZSARDZĪBA
8.1. Puses ir atbildīgas par otras Puses iesniegto personas datu aizsardzību atbilstoši Pusēm saistošo normatīvo aktu prasībām. Puses apņemas nodrošināt, ka Pušu darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
8.2. Puse, kura nodod otrai Pusei fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
8.3. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, ja Latvijas Republikas normatīvie akti paredz šādu datu nodošanu.

9. Līguma termiņš

9.1. Līgums stājas spēkā ar parakstīšanas brīdi un ir noslēgts uz termiņu 2 (divi) gadi, vai Līguma summas izlietojumam īsākā laikā, atkarībā no tā, kurš nosacījums iestājas pirmais. Saistības, kuras ir radušās, bet nav izpildītas Līguma darbības laikā ir spēkā līdz saistību pilnīgai izpildei.

9.2. Pasūtītājam ir tiesības vienpusēji izbeigt Līgumu, nosūtot Izpildītājam 30 (trīsdesmit) dienas iepriekš rakstveida paziņojumu šādos gadījumos:

9.2.1. ja Izpildītājs atkārtoti pārkāpj Līguma noteikumus;
9.2.2. Izpildītājs bez pamatota iemesla nepilda Pakalpojumu saskaņā ar Līgumu;

9.2.3. ja ir uzsākta Izpildītāja likvidācija, vai arī pasludināts Izpildītāja maksātnespējas process;
9.2.4. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Ja Līgums tiek izbeigts Līguma 9.2. punkta apakšpunktos minētā kārtībā, Pasūtītājs un Izpildītājs sastāda aktu par faktiski saskaņā ar Līguma noteikumiem sniegto Pakalpojumu.
9.4. Izpildītājam ir tiesības atkāpties no Līguma izpildes, 30 (trīsdesmit) dienas iepriekš par to rakstveidā paziņojot Pasūtītājam. Šādā gadījumā Līdzēji sastāda nodošanas – pieņemšanas aktu par faktiski sniegto Pakalpojumu un Izpildītājam ir pienākums atlīdzināt Pasūtītājam visus ar Izpildītāja atkāpšanos radītos zaudējumus Pasūtītāja norādītajā termiņā. 
9.5. Līgumā drīkst izdarīt grozījumus, ievērojot Publisko iepirkumu likuma 61. pantu. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam, un kļūst par tā neatņemamu sastāvdaļu.
10. Līguma izpildē piesaistītais personāls, apakšuzņēmēji un to nomaiņa
(Ja Attiecināms)
10.1. Līguma izpildei Izpildītājs piesaista savā piedāvājumā norādītos apakšuzņēmējus un personālu. Izpildītājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.

10.2. Ja Izpildītājs vēlas veikt piedāvājumā norādīta apakšuzņēmēja vai personāla nomaiņu vai jauna apakšuzņēmēja (personāla) piesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst Iepirkuma nolikumā noteiktajām prasībām. 

10.3. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

10.4. Pasūtītājs apakšuzņēmēja izslēgšanas iemeslus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Izpildītājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju.
11. NEPĀRVARAMA VARA
11.1. Puses tiek atbrīvotas no atbildības par daļēju vai pilnīgu šī Līguma saistību neizpildi, ja tam par cēloni ir nepārvaramas varas apstākļi un ja šie apstākļi tieši ietekmējuši šī Līguma izpildi. Par šādiem apstākļiem tiek uzskatīti notikumi, kurus Puses nevar ne ietekmēt, ne novērst, piemēram, stihiskas nelaimes, bruņoti konflikti, valsts varas un pārvaldes lēmumi, u.tml.
11.2. Līgumā noteikto saistību izpildes termiņš pagarinās par nepārvaramas varas apstākļu darbības laiku.
11.3. Pusei, kurai ir radušies nepārvaramas varas apstākļi, kuru dēļ tā nevar izpildīt savus pienākumus, 5 (piecu) dienu laikā no brīža, kad tā ir uzzinājusi vai tai bija jāuzzina par šādu apstākļu iestāšanos, jānosūta rakstisks paziņojums otrai Pusei, norādot to raksturu un iespējamo darbības laiku.
11.4. Ja nepārvaramas varas apstākļi darbosies ilgāk par 1 (vienu) mēnesi, tad Puses vienojas par turpmāko Līguma izpildes vai izbeigšanas kārtību.
11.5. Nepārvaramas varas apstākļiem beidzoties, pusei, kura pirmā konstatējusi minēto apstākļu izbeigšanos, ir pienākums nekavējoši iesniegt rakstisku paziņojumu otrai pusei par minēto apstākļu izbeigšanos.

12. Papildu noteikumi
12.1. Jebkuri Līguma grozījumi ir spēkā tikai tad, ja tie noformēti rakstveidā un ir Līdzēju parakstīti.
12.2. Ja Līguma izpildes laikā starp Līdzējiem radīsies strīdi, tie tiks risināti Latvijas Republikas normatīvajos aktos noteiktajā kārtībā.
12.3. Visus strīdus un domstarpības, kas radušies šī Līguma izpildes laikā, Līdzēji cenšas atrisināt sarunu ceļā. Ja izlīgums nav panākts viena mēneša laikā no pirmās pretenzijas nosūtīšanas dienas, strīdu nodod izskatīšanai tiesā saskaņā ar Latvijas Republikā spēkā esošiem normatīvajiem aktiem.
12.4. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
12.5. Līgums sastādīts uz __ (____) lapām 2 (divos) eksemplāros, katram Līdzējam pa vienam. Abiem eksemplāriem ir vienāds juridisks spēks. Līgumam ir pievienots 1. pielikums „Tehniskā specifikācija” uz __ (________) lapām un 2. pielikums “Finanšu piedāvājums” uz __ (________) lapām, kas ir neatņemamas Līguma sastāvdaļas.
13. Līdzēju rekvizīti un paraksti

	Izpildītājs:
	Pasūtītājs:

	
	Pārtikas drošības, dzīvnieku veselības un vides zinātniskais institūts „BIOR”

	Reģistrācijas Nr. 
	Nodokļu maksātāja kods 90009235333

	Juridiskā adrese: 


	Juridiskā adrese: Lejupes iela 3, 

Rīga, LV-1076

	Tālr. Nr. 
	Tālr. 67620526 

	E-pasts: 
	E-pasts: bior@bior.lv 

	__________________________
	Direktore:

________________________ O.Valciņa

	
	


Dokuments ir parakstīts ar drošu elektronisko parakstu un satur laika zīmogu

Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums

